Diari Oficial de la Generalitat Valenciana


Sumari del DOGV 3127, del 21-11-1997 (1997/3390)

Informació pública del Programa d'Actuació Integrada sobre l'àmbit del Pla Especial de Reforema Interior Avinguda de Tomás de Sala del vigent Pla General d'Ordenació Urbana de la ciutat de València.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3127

Data del DOGV
:   21-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3390


Organisme emissor
:   Edival, SA

Tipus de document
:   Anunci

Informació pública del Programa d'Actuació Integrada sobre l'àmbit del Pla Especial de Reforema Interior Avinguda de Tomás de Sala del vigent Pla General d'Ordenació Urbana de la ciutat de València. [97/M3390]
  
La mercantil Edival, SA ha formulat un Programa d'Actuació Integrada sobre l'àmbit del Pla Especial de Reforma Interior Avinguda de Tomás de Sala del vigent Pla General d'Ordenació Urbana de la ciutat de València, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.94) i que inclou la memòria del programa, l'alternativa tècnica amb la delimitació de la unitat d'execució, el projecte d'urbanització, el projecte de reparcel·lació forçosa, la proposta de modificació puntual del PERI Avinguda de Tomás de Sala i els plànols.
  
En aplicació del que estableix l'article 48 de la Llei, es fa constar que l'objecte d'aquest el constitueix l'execució d'un Pla Especial de Reforma Interior en terreny classificat pel Pla General com a sòl urbà, situat al sud de la ciutat de València, travessat per les prolongacions dels carrers de Sant Pius X i de Sòria, amb els següents límits: al nord, amb l'avinguda del Doctor Tomás de Sala, al sud, amb els carrers de l'Enginyer José Sirera, a l'est, amb terrenys confrontants i a l'oest, amb terreny confrontants.
  
Que amb relació a les seues característiques essencials com a conseqüència de la nova ordenació, resultaran quatre parcel·les, tres solars edificables i una quarta de cessió obligatòria a l'Ajuntament de València. S'inclou la urbanització dels carrers que la delimiten i travessen, i entre els límits del projecte d'urbanització s'inclouen dues zones verdes completes i un fragment que forma part d'una altra zona ajardinada més àmplia que haurà de projectar-se i executar-se unitàriament.
  
La notaria en què estan protocol·litzats els documents que comprén és la del senyor Eduardo Llagaría Vidal, situada a València, carrer de Transits, número 2 (46423). L'exemplar dipositat davant l'Ajuntament va ser presentat en data 4 de novembre de 1997, registre d'entrada número 028062. En aplicació del que estableix l'article 48-1-C, en relació amb l'article 46-3, ambdós de la indicada llei, escau sotmetre l'esmentat programa, amb la documentació annexa, a informació pública per termini de 20 dies hàbils comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria en dia hàbil, de 10.00 a 14.00 hores, per a obtindre còpia de l'acta de protocol·lització dels indicats documents o sol·licitar l'exhibició d'aquesta. Així mateix es fa constar la possibilitat de consultar en l'Ajuntament de València les actuacions derivades de la documentació dipositada en aquest i de presentar-hi, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. La documentació i l'expedient administratiu podran ser consultats en el Servei de Gestió Urbanística de l'Ajuntament de València, avinguda d'Aragó, 47, 4ª planta, els dies hàbils, de 10.00 a 14.00 hores. Les al·legacions que, si escau, foren formulades, seran presentades davant l'Ajuntament de València, dirigides al Servei de Gestió Urbanística (4ª planta).
  
Si durant l'exposició al públic de la present iniciativa del Programa per a l'Actuació Integrada de l'indicat Sector, algú haguera iniciat una segona exposició d'una altra, en competència amb aquella, escaurà la pròrroga de terminis regulada en l'article 46.4 de la Llei Reguladora de l'Actuació Urbanística. Així mateix, mitjançant aquest anunci, segons el que estableix el paràgraf 2 de l'article 48 en relació amb l'article 46 paràgrafs 4 i 5 de l'esmentada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques, comença el dia següent hàbil a la finalització del termini de 20 dies anteriorment indicat. Durant el dit termini podran formular-se les indicades proposicions en l'Oficina de Contractació de l'Ajuntament de València, plaça de l'Ajuntament, segona planta, en horari de 09.00 a 14.00 hores. Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques a la sala de contractació de l'Ajuntament de València.